open-index/open-wikipedia-markdown huggingface dataset:
חוסיין ברגותי

**חוסיין ג'אמיל ברגותי** (בערבית: **حسين جميل برغوثي**; 5 במאי 1954 – 1 במאי 2002) היה משורר פלסטיני, מחזאי, מתרגם, מבקר ופילוסוף. ממייסדי "בית השירה" הפלסטיני ומנהל הוצאה לאור של שני כתבי עת לספרות.

## קורות חייו
ברגותי נולד בכפר כובר, והעביר את ילדותו בין הכפר יחד עם אמו ובין ביירות בה עבד אביו. מנודה בילדותו מצא נחמה בחיק הטבע והמילים. בשנתו המסיימת בתיכון השתתף בתחרות כתיבת שירה שנערכה על ידי משרד החינוך הירדני בעת שליטתו בגדה המערבית, והמקום הראשון נמנע ממנו בתואנה לפלגיאט לה השיב בנוכחות הקהל "בורות אינה תירוץ". ברגותי השלים את לימודי התיכון בבית הספר אמיר חסן בביר זית.
משך חמש שנים למד בבודפשט מדע המדינה ומימון ציבורי. עם חזרתו החל ללמוד באוניברסיטת ביר זית והשלים תואר ראשון בספרות אנגלית. במהלך השנה לתום לימודיו אלה, ב-1983, לימד באוניברסיטת ביר זית עד שנסע להמשיך את לימודי המאסטר (1987) והדוקטורט (1992) בספרות השוואתית באוניברסיטת וושינגטון שבסיאטל.
ברגותי שב לרשות הפלסטינית עם מינויו לפרופסור לפילוסופיה וחקר התרבות באוניברסיטת ביר זית, ומשך שלש שנים (1997) החזיק במשרת פרופסור לספרות, ביקורת ותיאטרון באוניברסיטת אל קודס, במהלכן היה ממייסדי "בית השירה" הפלסטיני ומנהל הוצאה לאור בשני כתבי עת לספרות.
ברגותי נפטר ב-1 במאי 2002 בבית החולים רמאללה לאחר מחלת סרטן ממושכת.

## עבודותיו
מגוון עבודותיו של ברגותי חובק רומנים בהם בעלי הקשרים אוטוביוגרפיים מובהקים, שירה, מסאות וביקורת, פזמונאות, מחזאות ותסריטאות. אך שתיים מעבודותיו, "האור הכחול" ו"בין עצי השקד", תורגמו לצרפתית על ידי מריאן וייס.

### מיצירותיו הבולטות
#### האור הכחול
יצירת המופת מאת ברגותי נכתבה בשנת 2001, ופורשת מחוויותיו בחברת החריגים המנודים ו"המשוגעים" ברחובות סיאטל, הפוקדים את בית הקולנוע "האשליה הנוראה", את הבר "האור הכחול" ואת בית הקפה "המוצא האחרון", וכן את מפגשו עם בארי, דרוויש סופי מקוניה שנטש את חייו האקדמיים ואת מולדתו לטובת חיי . הספר עוסק בחקירת השיגעון של הגיבור והפרדוקס הרוחני המתואר כ"מפגש בין ילד הרים והים" שני מושגים המקטבים את נפשו. ספר ברוח דור הביט. הרומן אף תורגם לצרפתית.

#### הגדה השלישית של נהר הירדן
ספרו זה ראה אור ב-1984, במהלך מסעו באירופה, ומתאר את מצבו הנפשי חסר המנוחה והגבולי. באמצעות אנלוגיה לנהר הירדן מדגים של"נהר החיים", שתי גדות, מולדת וגלות, בעוד אחדים נועדו לחיים מדומים "בגדה השלישית", גדה של רוחניות, הגות, תשוקה וכאב, אהבה, שיגעון ושירה.

#### בין עצי השקד
נכתב בשנתו האחרונה, בדומה לרומן "האור הכחול", ומתעד את שנותיו האחרונות והתמודדותו עם מחלת הסרטן. בספר זה שב ומתבונן במקורותיו, ילדותו ואחריתו, תוך איור דיוקן כפרו האהוב הנאנק תחת מגף הקולוניאליזם. בכתיבתו ביקש להעניק חיי נצח לאזור הפראי של הגבעות סביב כובר מכורתו המכונה "דיר אל ג'וואני".  לאחר מותו נקברה גופתו של ברגותי בין עצי השקד בגינה שבבית אימו. הספר תורגם לצרפתית.

## קישורים חיצוניים

* '''''The language of almonds''''', סרט תיעודי על **חוסיין ברגותי**, בבימוי של **סאלים אבו ג'בל**

## הערות שוליים

קטגוריה:משוררים פלסטינים
קטגוריה:סופרים פלסטינים
קטגוריה:מתרגמים
קטגוריה:חוקרי ספרות
קטגוריה:בוגרי אוניברסיטת ביר זית
קטגוריה:סגל אוניברסיטת ביר זית
חוסיין
קטגוריה:פלסטינים שנולדו ב-1954
קטגוריה:פלסטינים שנפטרו ב-2002
ייל יונסון

**ייל יונסון** (בשוודית: **Jill Johnson**; נולדה ב-24 במאי 1973) היא זמרת שוודית.

## ביוגרפיה
יונסון נולדה בעיירה בדרום שוודיה.

בגיל ארבע החליטה שהיא מעוניינת להיות אמנית והייתה חברה במקהלה מקומית.

בגיל שתים עשרה נהייתה סולנית בלהקת "Tomboola" איתם ביצעה סיבוב הופעות בנורווגיה ובדנמרק.

היא חתמה חוזה חברת תקליטים דנית וב-1996 יצא אלבומה הראשון "Sugartree".

הדואט "Kommer tid, kommer vår" שביצעה עם הזמר יאן יוהנסן זכה להצלחה בשוודיה.

היא ייצגה את שוודיה באירוויזיון 1998 עם השיר "Kärleken är" והייתה במקום ה-10.

ב-2003 ניסתה לייצג את שוודיה בשנית באירוויזיון כשהשתתפה במלודיפסטיבלן עם השיר "Crazy in Love" וסיימה במקום העשירי בתחרות.

ב-2005 הנחתה את הגמר של המלודיפסטיבלן. באותה השנה הוציאה את אלבום חג המולד, *[[The Christmas in You]]*.

ב-2006 יצא אלבומה "The Woman I've Become" שזכה לאלבום זהב.

## קישורים חיצוניים

* 

קטגוריה:זמרות שוודיות
קטגוריה:משתתפי אירוויזיון 1998
קטגוריה:נציגי שוודיה באירוויזיון
קטגוריה:זמרות-יוצרות שוודיות
קטגוריה:משתתפי מלודיפסטיבלן 1998
קטגוריה:משתתפי מלודיפסטיבלן 2003
קטגוריה:ילידות 1973
קטגוריה:שוודים שנולדו ב-1973
דגל קהילת המדינות הדוברות פורטוגזית

ממוזער|דגל קהילת המדינות הדוברות פורטוגזית
**דגל [[קהילת המדינות הדוברות פורטוגזית]] (CPLP)**, המכונה גם **דגל הלוסופוניה**, מייצג את הארגון הבין ממשלתי לידידות בין מדינות דוברות פורטוגזית, מדינות בהן פורטוגזית היא השפה הרשמית. במדינות קהילת המדינות הדוברות פורטוגזית מתגוררים למעלה מ-270 מיליון אנשים ברחבי העולם. מדינות ה-CPLP משתרעות יחד על שטח של כ-10,772,000 קמ"ר.

## היסטוריה
ה-CPLP הוקם בשנת 1996 עם שבע מדינות: פורטוגל, ברזיל, מושבה לשעבר בדרום אמריקה וחמש מושבות לשעבר באפריקה: אנגולה, כף ורדה, גינאה ביסאו, מוזמביק, סאו טומה ופרינסיפה. מזרח טימור הצטרפה לקהילה בשנת 2002 לאחר שהאזור קבל עצמאות מאינדונזיה; גינאה המשוונית הצטרפה בשנת 2014. סנגל ומאוריציוס חברים משקיפים.

## סמל
הדגל מסמל את איחוד המדינות דוברות הפורטוגזית: הוא מכיל מעגל כחול המחולק לשמונה גלים שווים (מספרם של חברי ה-CPLP) המייצגים את הים (שהוא הקשר העיקרי בין המדינות); במרכזו ישנו עיגול כחול קטן המייצג את האיחוד.

## קישורים חיצוניים
* 

## הערות שוליים

קהילת המדינות הדוברות פורטוגזית
קטגוריה:פורטוגל: יחסי חוץ
קטגוריה:ברזיל: יחסי חוץ
קטגוריה:פורטוגזית
קטגוריה:מדינות וטריטוריות דוברות פורטוגזית
קהילת המדינות הדוברות פורטוגזית
מרכז התערוכות והכנסים של מאסטריכט

**מרכז התערוכות והכנסים של מאסטריכט**, המוכר גם בשם **MECC Maastricht**, הוא מרכז כנסים שנמצא במאסטריכט, הולנד. מרכז כנסים זה מארח כל שנה את יריד האמנות האירופי .

## גלריה

Maastricht, MECC4.jpg|הפנים של אולם הכנסים
2019 MECC Maastricht (3).jpg|כניסה ראשית
Maastricht, MECC5.jpg|המראה של אולם הכנסים מכיכר הפורום


## לקריאה נוספת

* Ubachs, P.J.H. & I.M.H. Evers, *Historische Encyclopedie Maastricht.* Zutphen, 2005 (S. 331)


## קישורים חיצוניים

* 

קטגוריה:הולנד: תרבות
קטגוריה:מאסטריכט
מאסטריכט
משחק גילים

**משחקי גיל** או **אייג' פליי** הוא סוג של משחק תפקידים שבו אדם מתנהג כאילו הוא בגיל אחר, או מתייחס לאחר כאילו היה בגיל אחר. משחקי גיל מתרחשים אך ורק בין בגירים, ודורש הסכמה מכל המשתתפים. 

משחקי גיל יכולים להיות מיניים או לא מיניים, תלוי ברצון המשתתפים.  

המשתתפים יכולים לגלם כל גיל, החל מתינוקות וכלה בקשישים. לרוב, המשתתפים מגלמים גיל צעיר יותר מגילם האמיתי.  

משתתפים המגלמים גילים מוקדמים, מינקות ועד גיל ההתבגרות נקראים "קטנים" (Littles). משתתפים המגלמים גילי גיל ההתבגרות עד בגרות נקראים "אמצעיים" (Middles). משתתפים אשר מגלמים את גילם הבוגר ומעלה נקראים "גדולים" (Bigs).  

## משחק גילים מיני
משחק תפקידים גילי יכול להיות מיני ברמות שונות. כאשר הוא מיני, הוא נחשב לפטיש. בתוך מערכות יחסים המשלבות שליטה, משחקי גיל יכולים להעצים את הדינמיקה, ולאפשר למשתתפים להרגיש יותר בנוח עם הדומיננטיות או הכניעה שלהם.   

משחק גילים מיני נקבע על ידי פסיכולוגים שאינו נחשב או קשור לפדופיליה. המשיכה המינית היא בין 2 בגירים בלבד, אשר לפחות אחד מהם נהנה מהתנהגות הנחשבת לילדותית.

## מערכת יחסים גילית
משחק גילים יכול להתקיים לבד, כאשר המשתתף מגלם את הגיל המנטלי הרצוי באמצעות אביזרים, התנהגות ומשחקים שונים. 

עם זאת, ישנן מערכות יחסים המבוססות על אינטראקציה בין-אישית, לרוב בין "גדול" לבין "קטן" או "אמצעי". מערכת יחסים זו נקראת מערכת יחסים Caregiver-Little, ובקצרה CGL.

ה"גדול" במערכת היחסים מגלם דמות מטפלת/הורית, בעוד הקטן/אמצעי מגלם את הגיל המנטלי הרצוי לו. 

ישנן מספר וריאציות המתבססות על מגדר המשתתפים. הידועה מבין הווריאציות היא DDLG, שזהו קיצור עבור Daddy Dom- Little Girl, אשר בה הדמות המטפלת היא דמות אבהית, והקטנה מגלמת ילדה צעירה. 

שאר הווריאציות הן:

* MDLG- דמות אמהית וילדה קטנה.
* MDLB- דמות אמהית וילד קטן.
* DDLB- דמות אבהית וילד קטן.
* CGL- מטפל וקטן, ללא הגדרת מגדר. 

מערכות יחסים אלו לעיתים משלבות יחסי שליטה, בהן הדמות המטפלת היא גם הדמות השולטת בסיטואציה, והדמות הקטנה היא גם הדמות הכנועה.  

## קישורים חיצוניים

* Ageplay is for adults, מאמר על ידי Prostasia Foundation
* לשחק מעבר לזמן - משחק גיל בבדס"מ, הכלוב
* Age Play As a Consensual Way To Explore Sexual Dynamics, מגזין Into

## הערות שוליים

קטגוריה:BDSM
קטגוריה:פטישיזם מיני
דייוויד ביזלי

**דייוויד ביזלי** (באנגלית: **David Beasley**; נולד ב-26 בפברואר 1957 בדרלינגטון, קרוליינה הדרומית, ארצות הברית) הוא פוליטיקאי אמריקאי אשר כיהן כמושל קרוליינה הדרומית ומשנת 2017 מכהן כמנהל תוכנית המזון העולמית של האומות המאוחדות.

## ביוגרפיה
לאחר סיום לימודי אוניברסיטה דייוויד ביזלי החל בקריירה הפוליטית כחבר המפלגה הדמוקרטית. בשנת 1979 הוא נבחר לסנאט של המדינה בה מתגורר ובמקביל היה פעיל מפלגתי. בשנת 1991 הוא עבר למפלגה הרפובליקנית. כנציג מפלגה זו הוא השתתף בבחירות למושל בשנת 1994 וניצח עם הפרש קטן של 50% נגד 48%. המושל ביזלי היה המושל הראשון בדרום קרוליינה שקרא להוצאת דגל הקונפדרציה מבניין בית הנבחרים של המדינה. בנקודות רבות במהלך כהונתו הוביל המושל ביזלי את המאמצים להרגיע מתחים גזעיים תוך עידוד פיוס ושלום, והקים ועדה ליחסי גזע שתתקדם בנושא זה. הוא הכניס נשים וחברי קבוצות מיעוט לממשלה ולתפקידים הבכירים שבה. תחת ממשלו היה בדרום קרוליינה אחוז גבוה יותר של נשים בהנהגה הבכירה מכל מדינה אחרת בארצות הברית. הוא כיהן בתפקיד זה עד לשנת 1998 כאשר הפסיד בבחירות.

לאחר סיום הכהונה, בשנת 2004 הוא השתתף בבחירות לסנאט של ארצות הברית אך לא הצליח להיבחר.

בשנת 2005 הוא הקים חברה לייעוץ.

בשנת 2017 הוא מונה למנהל תוכנית המזון העולמית של האומות המאוחדות במקום ארת'ארין קאזן.

## קישורים חיצוניים

* דף ביוגרפי 

## הערות שוליים

קטגוריה:אמריקאים ילידי קרוליינה הדרומית
קטגוריה:בוגרי בית הספר למשפטים באוניברסיטת קרוליינה הדרומית
קטגוריה:מנכ"לים אמריקאים
קטגוריה:האומות המאוחדות: אישים
קטגוריה:פוליטיקאים אמריקאים
קטגוריה:אמריקאים שנולדו ב-1957
ראסי טיילור

**ראסי טיילור** (באנגלית: **Russi Taylor**; 4 במאי 1944 – 26 ביולי 2019) הייתה מדבבת אמריקאית. נודעה בשל דיבוב מיני מאוס של חברת וולט דיסני (לראשונה ב-1986) ומרטין פרינס מ"משפחת סימפסון" (לראשונה ב-1989).

## ביוגרפיה
טיילור נולדה בקיימברידג', מסצ'וסטס. לדברי חברת דיסני, כשהייתה נערה צעירה, ניגשה לוולט דיסני ואמרה לו שתשמח לעבוד בחברה שלו. ב-1986, כשהתבגרה מעט, השתתפה באודישנים לקולה של מיני מאוס ונבחרה מתוך כ-200 מתחרות. מלבד קולה של מיני מאוס, היא שימשה גם כמדבבת לדמותה של פבלס פלינסטון בתוכנית משפחת פלינסטון, מרטין פרינס והתאומות שרי וטרי בתוכנית ובסרט משפחת סימפסון. כמו כן, דיבבה דמויות בסדרות ובסרטים "אגדות ברווזים", "אגדות ברווזים הסרט: אוצר המנורה האבודה", "חבובוטף", "הדרדסים", "השועל והכלבלב 2", "סינדרלה 3: אהבת אמת", "הנסיכות של דיסני - סיפורים מכושפים", "הנסיכה סופיה הראשונה: היה הייתה נסיכה" ורבים אחרים.

טיילור התחתנה עם ויין אלווין, המדבב השלישי של מיקי מאוס מ-1991 עד מותו ב-2009. שניהם נקראו "אגדות דיסני" בשנת 2008.

טיילור נפטרה ב-26 ביולי 2019 בביתה בגלנדייל, קליפורניה בגיל 75.

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:קיימברידג' (מסצ'וסטס): אישים
קטגוריה:מדבבות אמריקאיות
קטגוריה:אגדות דיסני
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
ויין אלווין

**ויין אנתוני אלווין** (באנגלית: **Wayne Anthony Allwine**; 7 בפברואר 1947 – 18 במאי 2009) היה מדבב אמריקאי.
דיבב את מיקי מאוס מבית דיסני.

## ביוגרפיה
אלווין נולד בגלנדייל, קליפורניה ב-7 בפברואר 1947. הוא דיבב את מיקי מאוס מ-1977 עד מותו ב-2009. בין ההפקות בהן דיבב אותו נכללים הסרטים והסדרות "בן המלך והעני", "מיקי, דונלד, גופי: שלושת המוסקטרים" ו"מועדון החברים של מיקי מאוס".

ב-1991, התחתן עם ראסי טיילור, שדיבבה את מיני מאוס מ-1986 עד 2019, והם נקראו "אגדות דיסני" ב-2008. לאלווין יש ארבעה ילדים מנישואים קודמים.

אלווין נפטר לאחר שחלה בסוכרת חריפה בגיל 62, ב-18 במאי 2009. אשתו ראסי טיילור נפטרה עשר שנים אחר כך, בשנת 2019.

## קישורים חיצוניים

* 

קטגוריה:מדבבים אמריקאים
קטגוריה:אגדות דיסני
קטגוריה:אמריקאים שנולדו ב-1947
קטגוריה:אמריקאים שנפטרו ב-2009
פוליטיקה של רומניה

**הפוליטיקה ברומניה** מתרחשת ברפובליקה חצי מייצגת-נשיאותית, בה ראש הממשלה משמש כראש הרשות המבצעת. הנשיא הוא ראש המדינה ובין תפקידיו לאשר חוקים שהעביר הפרלמנט. המערכת המפלגתית ברומניה היא רב-מפלגתית, עם סמכות חקיקה לממשלה ולשני בתי הפרלמנט-הסנאט (הבית העליון) ולבית הנבחרים (הבית התחתון).

חוקת רומניה שנחקקה בשנת 1991 הכריזה על רומניה כרפובליקה דמוקרטית וחברתית השואבת את ריבונותה מהעם. החוקה קובעת את סמכויות הנשיא, הפרלמנט, בית המשפט לחוקה, זכות הצבעה לכל אזרח שמלאו לו 18 שנה, מערכת בית משפט עצמאית. ה'אקונומיסט' סיווג את רומניה כדמוקרטיה לקויה.

## הרשות המבצעת
הנשיא נבחר בבחירות ישירות לקדנציה של חמש שנים ברוב מוחלט, ומוגבל לשתי קדנציות (עד לשנת 2004 כהונה ארכה ארבע שנים). הנשיא הוא ראש המדינה ותפקידיו הם שמירה על החוקה, אחריות על ענייני החוץ, המפקד העליון של הכוחות המזוינים ויו"ר המועצה העליונה להגנה לאומית. הוא משמש כמתווך בין מרכזי הכוח של המדינה ובין המדינה לעם. הנשיא ממנה את ראש הממשלה לאחר התייעצות עם מפלגה המחזיקה ברוב מוחלט בפרלמנט. אם אין מפלגה שמחזיקה ברוב מוחלט בפרלמנט, הנשיא מתייעץ עם כלל המפלגות. בשל עמימות בחוקה (סעיפים 81\1 ו-103\1), יכולים להיווצר מצבים בהם קואליציה עם רוב או מפלגה עם רוב יחסי בפרלמנט לא יוכלו להרכיב את הממשלה בגלל סירוב הנשיא.

## הרשות המחוקקת
הרשות המחוקקת ברומניה מורכבת משני בתי מחוקקים, הסנאט המשמש כבית העליון, המונה 176 חברים. ובית נבחרים שמשמש כבית התחתון ומונה 412 חברים. שיטת הבחירות היא רשימתית, אזורית, מחוזית כשכוחות המחוזות נע בין 4 ל-29. אחוז החסימה עומד על חמישה אחוזים.

## מפלגות מרכזיות

## תוצאות הבחירות האחרונות
### בחירות לנשיאות
תוצאות הבחירות שנערכו בשנת 2024 נפסלו על ידי בית המשפט העליון עקב חשדות וממצאים, שהצביעו על מעורבות מדינה זרה לטובת המועמד המוביל. הבחירות נידחו למאי 2025 ובסיבוב השני שהתקיים לאחר שאף אחד מהמועמדים בסיבוב הראשון לא השיג יותר מ-50% מהקולות, זכה ניקושור דן, המועמד הפרו-אירופי שהביס את מועמד הימין הקיצוני, ג'ורג' סימיון.

בבחירות קודמות לנשיאות בסיבוב השני ב-16 בנובמבר 2014 היו התוצאות:

### הבחירות לפרלמנט
הבחירות האחרונות לפרלמנט התקיימו ב-11 בדצמבר 2016.
טקסט=|ימין|ממוזער|456x456 פיקסלים|'''חלוקת המושבים בסנאט לאחר בחירות 2016.'''

## קישורים חיצוניים

* 

## הערות שוליים

קטגוריה:רומניה: פוליטיקה
רומניה
אם אב ובן

**אם אב ובן** (באנגלית: **MotherFatherSon**) היא סדרת טלוויזיה של BBC Studios בכיכובם של ריצ'רד גיר, בתפקידו הגדול הראשון בטלוויזיה, הלן מקרורי, בילי האוול, קירן היינדס, ואלנה אנאיה. הסדרה שודרה בערוץ BBC Two החל מ-6 במרץ 2019 ועד 24 באפריל 2019. מספר הצופים הממוצע היה 2.69 מיליון.

## תקציר עלילה
קיידן פינץ' הוא העורך הראשי של עיתון לונדוני בבעלות אביו האמריקאי, מקס פינץ' (ריצ'רד גיר).

## צוות השחקנים
* ריצ'רד גיר – מקס פינץ', בעלים של עיתון National Reporter והגרוש של קתרין.
* הלן מקרורי – קתרין וילרס, יורשת בריטית עשירה, וגרושתו של מקס.
* בילי האוול – קיידן פינץ', בנם בן השלושים של מקס וקתרין.
* פיפה בנט-וורנר – לורן אלגוד, יועצת בכירה של מקס.
* שינייד קיוזאק – מגי ברנס, עיתונאית וכתבת פוליטית של העיתון National Reporter 
* ג'וזף מול – סקוט רסקין, הוא מתגורר במעון לחסרי בית, שם מתנדבת קתרין, ומפתח איתה מערכת יחסים.
* פול רדי – ניק קפלן, עיתונאי ב-National Reporter 
* דני ספאני – ג'האן זקארי, ראש ממשלת בריטניה, המוסלמי הראשון בתפקיד זה. 
* שרה לנקשייר – אנג'לה הווארד, עומדת בראש האופוזיציה.
* קירן היינדס – וולטר פינץ', אביו של מקס.
* אלנה אנאיה – סופיה, אשתו של מקס.
* ניב אלגר – אורלה, חברתו של קיידן.
* פיטר סאליבן – טייט

## הפקה
BBC Studios הפיקו את הסדרה. זהו תפקידו הראשון של ריצ'רד גיר בטלוויזיה, פרט להופעה בסדרה "קוז'אק" משנת 1976. גיר אמר "עברו כמעט שלושים שנה מאז שעבדתי בטלוויזיה. אני שמח לעבוד עם ה-BBC בפרויקט יוצא דופן של שמונה שעות, עם אנשים כל כך מוכשרים". אחר סיום הצילומים הוא היה פחות מאושר ואמר לרדיו טיימס "אלה היו שישה חודשים של צילומים, שדמו לעשיית ארבעה סרטי אינדי, רק שמגלמים את אותה דמות כל הזמן. זה כל כך ארוך. אני לא חושב שאעשה זאת שוב". את הסדרה ביים ג'יימס קנט, והצילומים נערכו בשנת 2018 בלונדון ובאתר בספרד.

## שידור
שידור הבכורה של הסדרה היה בערוץ BBC Two במרץ ואפריל 2019. ההפצה הבינלאומית היא של BBC Studios. בישראל שודרה הסדרה בערוץ yes Drama של הטלוויזיה בלוויין ב-HOT HBO וב-HOT VOD.

## קישורים חיצוניים
* 

* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
T.H.E. (The Hardest Ever)

"****" (בעברית: "** (הכי קשה אי פעם)**") הוא סינגל שהוקלט על ידי הראפר האמריקאי ויל.איי.אם, ביחד עם הזמרת-יוצרת האמריקאית ג'ניפר לופז והמוזיקאי מיק ג'אגר. השיר יצא לאור כסינגל ב-20 בנובמבר 2011.

השיר הגיע אל המקום השלישי במצעד הסינגלים הבריטי.

## רקע וכתיבה
השיר נכתב על ידי וויל.איי.אם, קנת' אוליבר ודאלאס אוסטין והופק על ידי וויל.איי.אם, דאלאס ומפיקים מוזיקליים נוספים. בנוסף לכך, בסמוך לצאתו, סקר מגזין הבילבורד את השיר, תוך שהפנה כלפיו ביקורת חיובית.

הווידאו קליפ המלא שיצא עבור השיר, הועלה ליוטיוב ב-12 בדצמבר 2011, והצליח לצבור 53 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ויל.איי.אם
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי דאלאס אוסטין
קטגוריה:שירים שהופקו על ידי דאלאס אוסטין
קטגוריה:שירים שהופקו על ידי ויל.איי.אם
קטגוריה:סינגלים בהוצאת אינטרסקופ רקורדס
Follow the Leader (שיר)

"**Follow the Leader**" (בעברית: "**עקוב אחר המנהיג**") הוא סינגל שהוקלט על ידי צמד המוזיקאים הלטינים ויסין ויאנדל, ביחד עם הזמרת-יוצרת האמריקאית ג'ניפר לופז. השיר יצא לאור כסינגל ב-10 באפריל 2012.

השיר הגיע אל המקום השביעי במצעד השירים שבקולומביה.

## רקע וכתיבה
השיר נכתב על ידי ג'ניפר לופז, חואן לואיס מוררה, לנדל וגווילה, ג'ונס סייד, ניקלס קינגס, קנדיס ת'ורבורן, טאשה ת'ורבורן, ניילה ת'ורבורן ונינדה ת'ורבורן. איגוד תעשיית ההקלטות האמריקאי העניק לשיר את תואר הזהב על סך מכירות של חצי מיליון עותקים במדינה.

הווידאו קליפ המלא שיצא עבור השיר, הועלה ליוטיוב ב-4 במאי 2012, והצליח לצבור 532 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ג'ניפר לופז
בורחה הררה גונזאלס

**בורחה הררה גונזאלס** (בספרדית: **Borja Herrera González**; נולד ב-8 בינואר 1993) הוא כדורגלן ספרדי המשחק בעמדת המגן השמאלי בפריספאב ג'פרה.

## קריירה
הררה התחיל את הקריירה שלו בקבוצת הילדים של לאס פאלמאס, ממנה עבר להורקאן. בגיל 19, הצטרף לאוניון ויירה מהליגה הרביעית.

ב-31 בינואר 2014 הררה חתם בטודלאנו מהליגה השלישית. ב-12 ביולי 2014 חזר ללאס פאלמאס והצטרף לקבוצת המילואים של המועדון.

ב-24 בספטמבר 2017 הררה ערך את הופעת הבכורה שלו בקבוצה הראשונה בהפסד 0–2 ללגנס במסגרת ליגת העל הספרדית. ב-25 בינואר 2018 הושאל לריאל ואיאדוליד עד לסיום העונה.

ב-31 ביולי 2018 הררה חתם בראוס דפורטיו מהליגה הספרדית השנייה.

ב-24 בינואר 2019 שוחרר מהקבוצה, עקב בעיות כלכליות וחתם באלבסטה.

ב-23 ביולי 2019 חתם במכבי נתניה מליגת העל, שהייתה קבוצתו הראשונה מחוץ לספרד. ב-11 בדצמבר 2019 שוחרר מהקבוצה, לאחר שמיעט לשחק במדיה.

ב-6 באוגוסט 2020, חתם באנדורה.

בקיץ  הררה חתם באוניאוניסטס. בינואר 2022 חתם בטמרסיטה מהליגה הספרדית השלישית.

ביולי 2022 חתם בהיידראבאד מליגת העל ההודית.

ב-12 ביוני 2023 הצטרף למזרח בנגל.

ב-30 בינואר 2024 הושאל לגואה עד לסיום העונה, בה התאחד עם מנולו מרקס שאימן אותו בלאס פאלמאס ובהיידראבאד.

ב-30 בדצמבר 2025 חתם בפריספאב ג'פרה מליגת העל האינדונזית.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:לאס פאלמאס דה גראן קנריה: כדורגלנים
קטגוריה:כדורגלני לאס פאלמאס
קטגוריה:כדורגלני ריאל ואיאדוליד
קטגוריה:כדורגלני אלבסטה
קטגוריה:כדורגלני מכבי נתניה
קטגוריה:כדורגלני פ.צ. אנדורה
קטגוריה:כדורגלני מזרח בנגל
קטגוריה:כדורגלני גואה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספורטאים זרים באנדורה
קטגוריה:ספורטאים ספרדים בהודו
קטגוריה:ספורטאים זרים באינדונזיה
קטגוריה:ספרדים שנולדו ב-1993
תוכנית "כנפיים" לחיילים בודדים עולים

**כנפיים** היא היוזמה חברתית היחידה בישראל הפועלת מ-1998 ונותנת מענה כולל לחיילים בודדים עולים. התוכנית מלווה את הצעירים מהשלב שבו הם מגיעים לארץ ומתמודדים עם תהליך הגיוס לצה"ל, ממשיכה בסיוע פרטני במהלך שירותם הצבאי, ועד כשנתיים אחרי השחרור.

"כנפיים" היא שיתוף פעולה של קרן מיראז' ישראל יחד עם הסוכנות היהודית ושותפים נוספים כדוגמת: צה"ל, משרד הביטחון, קרן היסוד, קרן חיים סבן, משרד העלייה והקליטה, משרד הבריאות ועוד.

התוכנית פועלת בארבע פעימות עיקריות: הכנה לקראת גיוס, תוכניות, ליווי במהלך שירות הצבאי, תהליך ההכנה להשתלבות באזרחות ותוכנית בוגרים.

צוות התוכנית מנהל החל משנת 2016 את פעילות "פורום ארגוני החיילים הבודדים".

## אוכלוסיית היעד של התוכנית
התוכנית מסייעת לצעירים בודדים עולים, העונים על אחת מהקריטריונים הבאים:
* צעירים עולים בודדים המיועדים לגיוס בתוכניות קליטה ראשוניות.
* חיילים עולים בודדים במעמד - עולה/ אזרח עולה/ קטין חוזר / משתתפי תוכנית גרעין צבר.
* חיילים עולים בודדים משוחררים עד שנתיים ממועד השחרור.
* חיילי מח"ל לקראת עלייה.

## שלבי התוכנית
התוכנית פועלת בארבע פעימות עיקריות:
***הכנה לקראת גיוס**- קליטת הצעירים העולים במסגרות הסוכנות היהודית, פעילות הסברה בשיתוף עם מיטב (צה"ל) במסגרות קליטה לצעירים עולים בודדים ובתוכניות מסע, הכנה במסגרת "מרכז הכוון" ארצי הכוללת ימי הכוון מרוכזים וייעוץ פרטני וסיוע פרטני בהליכי התייצבות וגיוס של מלש"בים עולים בודדים בוגרי תוכניות.
***ליווי במהלך שירות הצבאי**- שמירה על רצף וסיוע במיצוי זכויות חייל בודד במערכת הצבאית ומשרדי ממשלה, סיוע כלכלי במצבי חירום בתיאום עם שלטונות ת"ש בצה"ל, סיוע חירום במקרים של פציעה / מחלה בתיאום עם סגל הנפגעים, סיוע ייעודי לחיילים עולים בודדים עם פרופיל שחרור זמני (פרופיל 24), סיוע בטיפול בעריקים / נפקדים, קשר עם ההורים.
***תהליך ההכנה להשתלבות באזרחות**- מכינה לשחרור בת חמישה ימים (במסגרת קורס צבאי) המכינות מתקיימות ב־12 מחזורים בשנה (אחות לחודש), אבחון תעסוקתי מותאם תרבות, ייעוץ והכוון תעסוקתי לבחירת מקצוע ותכנון קריירה, אימון כלכלי הכולל סדנאות קבוצתיות וליווי אישי, סנגור ומיצוי זכויות ומלגות ללוחמים המשתחררים באמצעות תרומות ייעודיות.
***תוכנית בוגרים**- קבוצות העשרה לבודדים עולים משוחררים המקבלים הזדמנות להיפגש עם בני גילם ולהתגבש תחת אותו תחום התעניינות. כיום ישנן קבוצות הפועלות בנושא: ספורט, יזמות, קולינריה והתנהלות כלכלית. הקבוצות פועלות בירושלים, חיפה, תל אביב ובהרצליה.

## קישורים חיצוניים
* 

קטגוריה:חיילים בודדים
פארוק בן מוסטפא

**פארוק בן מוסטפא** (בערבית: **فاروق بن مصطفى**; נולד ב-1 ביולי 1989) הוא כדורגלן עבר תוניסאי ששיחק בעמדת השוער.

## קריירת מועדונים
בן מוסטפא, התחיל את הקריירה שלו בביזרטה מליגת העל התוניסאית, בה הפך לשחקן הרכב כבר עם עלייתו לקבוצה הבוגרת. באוגוסט 2009 נבחר לשחקן החודש בליגת העל התוניסאית בבחירת האוהדים.

בקיץ , בן מוסטפא חתם בקלאב אפריקן, עמה זכה באליפות תוניסיה בעונתו הראשונה במועדון.

בקיץ , בן מוסטפא חתם בא-שבאב מליגת העל הסעודית.

בקיץ , בן מוסטפא חזר לתוניסיה וחתם באספראנסה דה תוניס.

## נבחרת תוניסיה
הוא זומן לנבחרת תוניסיה לקראת גביע אפריקה לאומות 2010, אך לא שיחק בטורניר.

הוא היה בסגל נבחרתו למשחקי מונדיאל 2018, וערך את הופעת הבכורה שלו בגביע העולם ב-18 ביוני 2018, בהפסד נבחרתו 1–2  ל. הנבחרת סיימה במקום השלישי בשלב הבתים, עם ניצחון על  והפסדים לאנגליה ול, והודחה מהטורניר.

בשנת 2019 השתתף עם נבחרתו בטורניר גביע אפריקה לאומות 2019. נבחרתו סיימה במקום השני בבית לאחר 3 שלוש תוצאות תיקו, ניצחה את  בבעיטות הכרעה בשמינית הגמר, ניצחה 3–0 את  ברבע הגמר והפסידה 0–1 ל בחצי הגמר מכדור שהשמיט בן מוסטפא כדור פשוט שנבעט לעברו ובלם נבחרתו דילן ברון דחק את הכדור לרשת בשער עצמי בדקה ה-100 של המשחק. במשחק על המקום השלישי הפסידה נבחרתו 0–1 ל, וסיימה במקום הרביעי.

## תארים
; ביזרטה
* הגביע התוניסאי: 2012/2013

;קלאב אפריקן
* אליפות תוניסיה: 2014/2015
* הגביע התוניסאי: 2016/2017

; נבחרת תוניסיה
* אליפות האומות האפריקאיות: 2011
* גביע אפריקה לאומות (מקום רביעי): 2019

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:שוערי כדורגל תוניסאים
קטגוריה:ביזרטה: כדורגלנים
קטגוריה:כדורגלני קלאב אפריקן
קטגוריה:כדורגלני א-שבאב (ריאד)
קטגוריה:כדורגלני אספראנסה דה תוניס
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:תוניסאים שנולדו ב-1989
אורן עילם (אמן רחוב)

**אורן עילם** (נולד ב-29 בנובמבר 1986) הוא אמן רחוב, משורר ומעצב תעשייתי ישראלי. הוא מוכר מהטמעת אומנותו בחפצי רחוב כמו שלטי תחנות אוטובוס, שלטי תנועה וגני שעשועים.

## ביוגרפיה
עילם נולד וגדל ברמת גן, אביו עבד במשרד הביטחון ואימו הייתה פיזיותרפיסטית. הוא למד בתיכון בליך, והיה מדריך בתנועת הצופים. לאחר לימודיו התגייס לצה"ל ושירת בחיל התותחנים, ביחידת מורן. לאחר שירותו הצבאי למד לתואר ראשון במחלקה לעיצוב תעשייתי בבצלאל, אותו סיים בשנת 2015.

## קריירה
בעת לימודיו בבצלאל, החל לרסס בגרפיטי את שיריו על קירות בתים בירושלים ובתל אביב. הוא מעיד שמצא בדבר דרך לבטא עצמו תוך התגברות על הביישנות. עד מהרה החל לפרסם את שיריו בצורות נוספות, בהן החבאתם בין פתקי המפלגות בבחירות לכנסת העשרים (2015), הטבעתן על שלטי תחנת אוטובוס שהציב ואף הצבת שלט עם שיר שכתב בירידה מאיילון במחלף השלום.

בנוסף, מתעסק עילם בתחום המוזיקה. פרויקט הגמר שלו בבצלאל כלל המצאה של חמישה כלי נגינה אלקטרוניים, שמאוחר יותר הוצגו בפסטיבל בת-ים הבינלאומי לתיאטרון רחוב בשם "הגן המוזיקלי".

עילם מעביר סדנאות לנוער בנושא אמנות רחוב וכתיבת שירה, ומארגן ערבי שירה ואירועים נוספים.

יצר ומשחק בהצגה "המדריך לחיפוש אתונות"

### מיצגים והופעות
* הרצאת אמן ב-TEDx (2016)
* גן שעשועים מוזיקלי (פסטיבל בת ים, 2017)
* תערוכת יחיד בבית הצעירים (2018)
* הצגת רחוב - האיש המשתין (פסטיבל בת ים, 2018)
* מיצג "תן-ביס" (שבוע החדשנות, 2018)
* פצ'ה קוצ'ה בהיכל התרבות (2019)

## גלריה

Oren ailam bus.jpg|קו מס' 0
Ten bis oren ailam.jpg|מיצג תן ביס בשבוע החדשנות
Infra red oren ailam.jpg|בקר שליטה מוזיקלי הנשלט בידי חיישן אינפרא אדום
Ballot box oren ailam.jpg|שירים בקלפי
Street puddle oren ailam.jpg|מזרקת שלוליות


## קישורים חיצוניים

* 
* 
* גבי גזית, אמנות או נמות: האמן אורן עילם מתעלם מהסכנות ומקשט את הרחובות, ראיון בתחנת 103FM, 21 באוגוסט 2016
* 

## הערות שוליים

קטגוריה:משוררים ישראלים
קטגוריה:משוררים כותבי עברית
קטגוריה:מעצבים תעשייתיים ישראלים
קטגוריה:אמני גרפיטי ישראלים
קטגוריה:בוגרי תיכון בליך
קטגוריה:בוגרי תנועת הצופים בישראל
קטגוריה:בוגרי בצלאל, אקדמיה לאמנות ועיצוב
קטגוריה:אמני רחוב
קטגוריה:ישראלים שנולדו ב-1986
דיאנדרה האנטר

**דיאנדרה ג'יימס האנטר** (באנגלית: **De'Andre James Hunter**; נולד ב-2 בדצמבר 1997) הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדת הסמול פורוורד. בשנת 2019 זכה בטורניר אליפות המכללות בכדורסל כשחקן אוניברסיטת וירג'יניה.

## קריירת תיכונים
האנטר נולד בפילדלפיה שבפנסילבניה, ולמד ב"תיכון פרנדס סנטרל" שבווינווד הסמוכה. בשנתו האחרונה בקבוצת הכדורסל של התיכון קלע 23.5 נקודות בממוצע למשחק, ונבחר לשחקן העונה בליגת התיכונים השנייה של פנסילבניה (Pennsylvania Class AA Player of the Year).

## קריירת מכללות
בשנת 2017 החל האנטר ללמוד באוניברסיטת וירג'יניה, ולאורך עונתו הראשונה בקבוצת הכדורסל שלה קלע 9.2 נקודות למשחק כשחקן ספסל. במשחק האחרון של טורניר ה-ACC סבל משבר בשורש כף ידו השמאלית, ובהיעדרו הפסידה וירג'יניה כבר במשחק הראשון של טורניר אליפות המכללות.

בעונתו השנייה הפך לאחד השחקים המובילים של הקבוצה, לצד צמד הגארדים טיי ג'רום וקייל גאי, עם ממוצעים של 15.2 נקודות ו-5.1 ריבאונדים למשחק. בטורניר אליפות המכללות העפילה וירג'יניה לשלב הפיינל פור לראשונה מזה 35 שנים, ובהמשך זכתה בתואר האליפות הראשון בתולדותיה. כ-13 שניות לסיום משחק הגמר מול אוניברסיטת טקסס טק, כאשר קבוצתו בפיגור 65–68, קלע האנטר שלשה אשר השוותה את התוצאה ושלחה את המשחק להארכה, בסופה ניצחה וירג'יניה בתוצאה 85–77. האנטר סיים את משחק הגמר עם 27 נקודות, 9 ריבאונדים ו-4 שלשות. בין הישגיו באותה עונה נמנים זכייה בפרס שחקן ההגנה המצטיין של מחוז ה-ACC, ובחירה לחמישיית העונה של המחוז.

### סטטיסטיקות בליגת המכללות

## קריירת משחק ב-NBA
בדראפט ה-NBA 2019 נלקח האנטר בבחירה הרביעית על ידי לוס אנג'לס לייקרס, ומיד הועבר לניו אורלינס פליקנס בטרייד ששלח ללייקרס את אנתוני דייוויס. לאחר מכן הועבר האנטר בטרייד נוסף לאטלנטה הוקס, בתמורה לג'קסון הייז (הבחירה השמינית בדראפט) וניקיל אלכסנדר-ווקר (הבחירה ה-17). ב-10 בדצמבר 2019 קלע האנטר שיא עונתי של 28 נקודות, בהפסד ההוקס מול מיאמי היט.

## סטטיסטיקות הקריירה ב-NBA
### בעונה הסדירה

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת וירג'יניה
קטגוריה:בחירות דראפט של לוס אנג'לס לייקרס
קטגוריה:כדורסלני אטלנטה הוקס
קטגוריה:אמריקאים שנולדו ב-1997
גל גדות (אלבום)

**גל גדות** הוא אלבום הסולו הרביעי במספר של הראפר הישראלי לוקץ'. האלבום יצא ב-20 ביולי 2017.

באלבום מתארחים מיכאל סוויסה בשירים "כלבה" ו"לוקץ' בחור משונה" ונצ'י נצ' בשיר "מה נשמע ביצ' 2". את האלבום כולו הפיק אורי שוחט.
האלבום נושא את שמה של השחקנית גל גדות. בנוסף, האלבום כולל בתוכו שיר הנושא את שמו של העיתונאי גיא לרר ושיר הנושא את שמה של השחקנית ליאת אחירון.

## רשימת רצועות

## קישורים חיצוניים

* 

קטגוריה:אלבומים שהופקו על ידי אורי שוחט
קטגוריה:אלבומי היפ הופ ישראליים
קטגוריה:אלבומים בעברית
פלורשט (כדורגל)

**מועדון הכדורגל פלורשט** (במולדובנית: **FC Florești**) הוא מועדון כדורגל מהעיר פלורשט, שבמולדובה. המועדון נוסד בשנת 2017 ומשחק בליגת המשנה המולדבית.

את עונת 2017 סיימה הקבוצה במקום הראשון בליגה המולדובית השלישית מחוז צפון ועלתה לליגת המשנה המולדובית. את עונת 2018 סיימה במקום השני בליגה. בעונת 2019 זכתה הקבוצה בליגה השנייה והעפילה לליגת העל המולדובית.

## קישורים חיצוניים

* מועדון הכדורגל פלורשט באתר soccerway
קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-2017
ספראנצה ניספורני

**ספראנצה ניספורני** (במולדובנית: **Speranța Nisporeni**) הוא מועדון כדורגל מהעיר ניספורני שבמולדובה. המועדון נוסד בשנת 1991 וששיחק בליגה המולדבית השנייה. המועדון פורק בשנת 2021.

בין השנים 1992–1998 שיחקה הקבוצה בליגת העל, ואז ירדה לליגת המשנה המולדובית. הקבוצה עלתה חזרה לליגת העל בתום עונת 2013/2014.

הקבוצה השתתפה במסגרת אירופית לראשונה במשחקי הסיבוב הראשון של מוקדמות הליגה האירופית בעונת 2019/2020. הקבוצה הובסה 9–0 בידי נפטצ'י באקו בסיכום שני המשחקים.

הקבוצה ירדה חזרה לליגת המשנה בתום עונת 2020/2021.

## קישורים חיצוניים
*
*ספארנצה ניספורני באתר weltfussballarchiv.com

## הערות שוליים

קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-1991
קטגוריה:קבוצות כדורגל שהתפרקו
שלושת הנונאטאקים

**שלושת הנונאטאקים** (באנגלית: **Three Nunataks**) הם שלושה נונאטאקים באזור המכוסה ברובו קרח, בקצה הצפון מערבי של רכס בריטניה שבאנטארקטיקה.

הנונאטאקים מצויים 3.7 קילומטרים מהר הייבן.

הגבוה מבין שלושת הנונאטאקים מגיע לגובה של 2,190 מטרים מעל פני הים.

## היסטוריה
### מקור השם
שמם של הנונאטאקים ניתן להם על ידי משלחת החקר של קרחון דרווין, שהייתה חלק מהמשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1958–1956.

## קישורים חיצוניים
* שלושת הנונאטאקים באתר הסקר הגאולוגי של ארצות הברית
* שלושת הנונאטאקים באתר הגאזט האנטארקטי של ממשלת אוסטרליה
* שלושת הנונאטאקים באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:ארץ אואטס: נונאטאקים
קטגוריה:רכס בריטניה
גלישה בסתר (מיני-אלבום)

**גלישה בסתר** הוא מיני-אלבום משותף של הראפרים ישראלים מיכאל כהן ומיכאל סוויסה. האלבום יצא לאור ב-5 באפריל 2019, דרך חברות התקליטים הליקון ושיגולה רקורדס.

האלבום הופק על ידי כהן בשיתוף מפיקים שונים ומוקסס על ידי אורי שוחט.

לפני יציאת האלבום, כהן וסוויסה הוציאו שיר משותף בשם "קופה" מתוך המיני-אלבום של כהן, "חצי אפוי".

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2019
קטגוריה:אלבומי מיכאל סוויסה
קטגוריה:מיני-אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי חברת הליקון
קטגוריה:אלבומי חברת שיגולה רקורדס
גראהם לם

**גראהם קמרון מקסוול לם** (באנגלית: **Graeme Cameron Maxwell Lamb**; נולד ב-21 במאי 1953) הוא לוטננט גנרל לשעבר בריטי יוצא הצבא הבריטי אשר פיקד על זרוע היבשה של הצבא הבריטי (Commander Field Army).

## ביוגרפיה
לם התגייס לצבא הבריטי, התקבל לאקדמיה הצבאית המלכותית בסנדהרסט והוסמך כקצין חי"ר בשנת 1973. לם שובץ ברגימנט ההיילנדרס של המלכה ולקח חלק בלחימה בצפון אירלנד כמפקד מחלקה ופלוגה. בשנים 1991–1993 שימש כמפקד גדוד 1 ברגימנט ההיילנדרס של המלכה. הוא לחם במלחמת המפרץ ובבוסניה. בשנת 1996 פיקד על החטיבה המוטסת ה-5 ובשנים 2001–2003 שימש כמפקד דירקטוריון הכוחות המיוחדים של הממלכה המאוחדת (הוחלף על ידי ג'ונתן שואו). במלחמת עיראק שימש לם כמפקד הדיוויזיה הממוכנת ה-3, ועל תפקודו בלחימה עוטר באות השירות המצוין. בשנת 2005 מונה לם לנציג הבכיר של הכוחות הבריטיים בפיקוד כוחות הקואליציה בעיראק. בשנת 2007 מונה למפקד זרוע היבשה של הצבא הבריטי (Commander Field Army). בשנת 2009, לאור בקשה מפורשת מגנרל דייוויד פטראוס, עזב לם את תפקידו כדי לשמש כיועץ לפטראוס באפגניסטן. הוא פרש מן השירות בשלהי אותה שנה.

## הערות שוליים

קטגוריה:גנרלים בריטים
קטגוריה:קצינים במסדר האימפריה הבריטית
קטגוריה:מעוטרי אות השירות המצוין
קטגוריה:מפקדי הכוחות הבריטים וראשי המטה הכללי הבריטי
קטגוריה:בוגרי האקדמיה הצבאית המלכותית בסנדהרסט
קטגוריה:אנשי הכוחות המזוינים של בריטניה במלחמת אפגניסטן
קטגוריה:מסדר האמבט: אבירים וגבירות הצלב הגדול
קטגוריה:מלחמת המפרץ: אישים
קטגוריה:בריטים שנולדו ב-1953
קרלוס ריבאס

**קרלוס אוגוסטו ריבאס מוריו** (בספרדית: **Carlos Augusto Rivas Murillo**; נולד ב-15 באפריל 1994) הוא כדורגלן קולומביאני המשחק בעמדת החלוץ בז'ואן אאוריך.

## קריירה
ריבאס התחיל את הקריירה שלו בקבוצת הילדים של חאמונדי, עיר הולדתו. בשנת  הצטרף לקבוצת הנוער של אמריקה דה קאלי, וכעבור חצי שנה הצטרף לאונסה קלדס. בשנת  ערך את הופעת הבכורה שלו בקבוצה הבוגרת. ב-9 במאי 2012, כבש את שער הבכורה שלו בקריירה בניצחון 2–3 נגד פורטלסה במסגרת הקופה קולומביה.

בשנת  הצטרף לדפורטיבו קאלי. ב-14 באוגוסט 2013 ערך ריבאס את הופעת הבכורה שלו במועדון בתיקו 1-1 נגד אוניון מגדלנה. ב-18 בספטמבר 2013, ריבאס כבש את שער הבכורה שלו בקבוצה בהפסד 1–2 לריאל קרטחנה. את עונת , ריבאס סיים עם 15 שערים ב-42 משחקים.

ב-26 בינואר 2015 ריבאס חתם באורלנדו סיטי מה-MLS תמורת 1.5 מיליון דולר. ב-8 במרץ 2015, ריבאס ערך את הופעת הבכורה שלו בקבוצה בתיקו 1-1 נגד ניו יורק סיטי. ב-17 ביוני 2015 ריבאס כבש שלושער בתיקו 4–4 נגד צ'ארלסטון באטרי במסגרת ה-US Open, כאשר את כל שעריו כבש בפנדלים. ב-30 באפריל 2016 כבש את שער הבכורה שלו ב-MLS בתיקו 2-2 נגד ניו אינגלנד רבולושן.

ב-3 בינואר 2018 ריבאס חתם בניו יורק רד בולס תמורת לכרטיס השחקן של סשה קלייסטן ו-150 אלף דולר. ב-22 בפברואר 2018 ריבאס ערך את הופעת הבכורה שלו בקבוצה בתיקו 1-1 נגד אולימפיה במסגרת ליגת האלופות של ה-CONCACAF. ב-10 במרץ 2018 כבש צמד בניצחון 0–4 נגד פורטלנד טימברס.

ב-9 ביולי 2018 ריבאס הושאל לאתלטיקו נסיונל מליגת העל הקולומביאנית עד לסיום העונה, ודצמבר  שוחרר מהמועדון.

ב-24 ביולי 2019, ריבאס חתם בהפועל רעננה מליגת העל.

ב-16 באוקטובר 2020, ריבאס חתם בדפורטיבו קואנקה מליגת העל האקוודורית.

בקיץ , ריבאס חזר לקולומביה וחתם ביאנרוס.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני דפורטיבו קאלי
קטגוריה:כדורגלני אונסה קלדס
קטגוריה:כדורגלני אורלנדו סיטי
קטגוריה:כדורגלני ניו יורק רד בולס
קטגוריה:כדורגלני אתלטיקו נסיונל
קטגוריה:כדורגלני הפועל רעננה
קטגוריה:כדורגלני לה אקידד
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים קולומביאנים בישראל
קטגוריה:ספורטאים זרים באקוודור
קטגוריה:ספורטאים זרים בפרו
קטגוריה:קולומביאנים שנולדו ב-1994
קו 4 (הרכבת התחתית של מדריד)

**קו 4 של הרכבת התחתית של מדריד** (בספרדית: **línea 4**) הוא קו רכבת תחתית במערכת הרכבת התחתית של מדריד. הקו, שנפתח בשנת 1944 ממלא תפקיד חשוב בשירות המערכת ומקשר בין מספר קווים אחרים. הקו נוסע לאורך כל מסלולו מתחת לאדמה. סמל המסלול של הקו הוא בצבע חום ופועלות בו 23 תחנות על 16 קילומטר מקצה לקצה. בשנים האחרונות נמצא הקו בתהליכים ארוכים של שיפוץ והרחבה משמעותיים וכעת עקב הבנייה הוא אינו נגיש כל כך.

## מסלול הקו
הקו הנוסע במסלול בצורת חצי עיגול מתחיל את מסלולו באזור אורטלזה שבצפון מדריד. הקו נוסע בחצי עיגול קטן לכיוון מרכז העיר. הוא אומנם נפגש בתחנות הצטלבות עם קווים רבים נוספים אך את רוב המסלול הוא עושה במסלול המיוחד רק לו. באזור מרכז העיר פונה הקו לכיוון מערב ומגיע עד לשכונת צ'אמברי שבמערב מדריד, שם נמצאת תחנתו הסופית.

## קישורים חיצוניים

* 

קטגוריה:קווי הרכבת התחתית של מדריד
דינמו-אוטו טירספול

**דינמו-אוטו טירספול** (במולדובנית: **Dinamo-Auto Tiraspol**) הוא מועדון כדורגל מהעיר טירספול שבמולדובה. המועדון נוסד בשנת 2009 ומשחק בליגת העל המולדובית.

בסוף עונת 2009/2010 סיימה הקבוצה במקום הראשון בליגה המולדובית השלישית מחוז צפון ועלתה לליגת המשנה המולדובית. בסוף עונת 2012/2013 סיימה הקבוצה במקום השלישי בליגת המשנה ועלתה לליגת העל המולדובית.

הקבוצה הפסיקה להתקיים בשנת 2023.

## קישורים חיצוניים
* 

* דינמו-אוטו טירספול באתר soccerway

קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-2009
קטגוריה:טירספול: ספורט
קטגוריה:קבוצות כדורגל שהתפרקו
פטרוקוב חנצ'שט

**פטרוקוב חנצ'שט** (במולדובנית: **CS Petrocub Hîncești**) הוא מועדון כדורגל מהעיר חנצ'שט שבמולדובה. המועדון נוסד בשנת ב-27 בנובמבר 1993 ומשחק בליגת העל המולדובית.

הקבוצה השתתפה פעמיים במסגרות אירופיות. בסיבוב הראשון של מוקדמות עונת 2018/2019 בליגה האירופית הודחה הקבוצה לאחר הפסד 2–3 בסיכום שני המשחקים לאוסייק הקרואטית, ובסיבוב הראשון של מוקדמות עונת 2019/2020 בליגה האירופית הודחה הקבוצה לאחר הפסד 0–2 בסיכום לא.א.ק. לרנקה הקפריסאית.

## קישורים חיצוניים
* 

* פטרוקוב חנצ'שט באתר soccerway

## הערות שוליים

קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-1994
לויד 300

**לויד 300** (בגרמנית: **Lloyd 300**) היא מכונית משפחתית מתוצרת יצרנית הרכב הגרמנית **Lloyd Motoren Werke G.m.b.H**  אשר יוצרה בין השנים 1950–1952 בגרמניה.

## "לויד 300"

* יוצרו 18,087 יחידות, המכירות החלו במאי 1950.
* 2 דלתות ("דלתות התאבדות" - ציר פתיחת הדלת מנוגד לכיוון הנסיעה).
* 4 נוסעים.
* מנוע קדמי רוחבי.
* מנוע בנזין.
* סוג הנעה: הנעה קדמית (כוח המנוע הועבר לגלגלים הקדמיים באמצעות ציוד הזזה שאינו מסונכרן).
* מנוע קירור אוויר.
* גוף המכונית נבנה על צינור מרכזי עם קורות צלב וצלחת בסיס עשויה פלדת סדין. מנגנון זה הורכב ממסגרת עץ שטבעה לוחות עץ לבוד וחלקי מתכת מעוגלת וכוסתה בעור סינתטי.
* חלונות קדמיים - חלונות הזזה ללא מנגנון פנימי.
* מכסה המנוע של הגרסה הראשונה היה קטן באופן יוצא דופן והוחלף בסוף שנת 1951 על ידי מכסה רחב יותר.
* ניתן היה להשתמש בתא המטען רק מבפנים
* מחיר היחידה במאי 1950 עמד על 3,334 מרק גרמני.

### דגמים

* סדאן ("Limousine" / saloon")
* "קופה" - דגם "LC300".
* "סטיישן" (Kombi" / estate") - דגם "LS300", יוצר משנת 1951.

## תמונות

קובץ:Dertigste autobeurs RAI (goedkoopste wagen Lloyd), Bestanddeelnr 904-9881.jpg | "לויד 300"
קובץ:1951 LLoyd LP 300 p1.JPG | "לויד 300", שנת 1951
קובץ:1951 LLoyd LP 300 p2.JPG | "לויד 300", שנת 1951
קובץ:2007-09-08 2636 Lloyd 300 (Heck), Modell 1950-51 (ret).jpg | "לויד 300"
| "לויד 300", שנת 1952


קובץ:Lloyd LS 300 1951-1952 schräg 2.JPG | לויד LS 300 - סטיישן
קובץ: Lloyd LS 300 1951-1952 schräg 1.JPG | לויד LS 300 - סטיישן


## ראו גם
* לויד LP 250
* לויד LT 500
* לויד 400

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1950
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:כלי רכב גרמניים
פיוטר ניקולאייביץ' דורנובו

**פיוטר ניקולאייביץ' דורנובו** (ברוסית: **Пётр Николаевич Дурново́**; 23 בנובמבר 1842 - 24 בספטמבר 1915) היה משפטן ומדינאי של האימפריה הרוסית. כיהן כשר הפנים של רוסיה במשך כשנה ועמד בראש מחלקת המשטרה של האימפריה הרוסית. נודע במיוחד בעקבות פרסום מסמך שחזה את קריסת האימפריה בעקבות מלחמת העולם הראשונה, במסמך הממוען לצאר ניקולאי השני ומכונה מסמך דורנובו.

## ביוגרפיה
ימין|ממוזער| קריקטורה מאת זינוביי גרז'בין, 1906
פיוטר דורנובו נולד בפלך מוסקבה למשפחת דורנובו האצילה בנובמבר או דצמבר של שנת 1842.

דורנובו החל את דרכו בשירות הצי והצבא, בשנת 1881 הועבר למחלקת המשטרה במשרד הפנים, ומשנת 1884 עד 1893 היה מנהל המחלקה. הוא המשיך לתפקידים גבוהים במחלקות אחרות של אותו משרד, כולל תקופת כהונה קצרה (1905–1906) כשר הפנים של האימפריה. תפקידו העיקרי בעשור האחרון של חייו היה חבר המועצה המדינית.

הוא היה בוגר בית הספר הימי הקיסרי והמכללה למשפט צבאי של חיל הים ושירת במשרד המשפטים והגיע לתפקיד עוזר התובע בבית הדין לערעורים בקייב, עד שהועבר למשרד הפנים בשנת 1881. דורנובו מונה למנהל מחלקת המשטרה בשנת 1884 ונשאר בתפקיד זה עד שנת 1893, כאשר נאלץ להתפטר עקב מחלוקת בינו לבין שגריר ספרד ברוסיה, בה הואשם בשימוש לרעה בסמכויות המשטרה. הוא מונה לסנאט הרוסי בשנת 1893 שם התבלט מאוד בפועלו. בשנת 1900 התמנה לעוזר שר הפנים האחראי על שירותי הדואר והטלגרף לבקשתו של סיפיאגין ומילא תפקיד זה עד שנת 1905, כאשר מונה לשר הפנים, על פי המלצת ראש הממשלה, סרגיי ויטה. הוא פרש מתפקיד השר זמן קצר לאחר התפטרותו של ויטה מראשות מועצת השרים למרות מחלוקות קודמות בין השניים.

דורנובו נודע בהתנגדותו הגלויה לקשרים הדוקים יותר עם בריטניה על חשבון היחסים עם גרמניה. הוא האמין שהאינטרסים הגרמניים והרוסים משלימים זה את זה ואילו מלחמה בין שתי האימפריות יכולה להביא רק להרס הסדר הפוליטי הקיים בשתי המדינות. דורנובו פירט את עמדותיו, שרובן היו אמורות להתגשם בעקבות מלחמת העולם הראשונה במכתב שנשלח לניקולאי השני בפברואר 1914. דורנובו צפה מלחמה קרובה בין רוסיה, צרפת ובריטניה נגד גרמניה, אוסטרו-הונגריה וטורקיה. הוא חזה במדויק כי התבוסה הרוסית תביא אחריה לדמורליזציה של הצבא הקיסרי והתמוססות מוסדות החקיקה הקיימים ומפלגות האופוזיציה האינטלקטואליות, לטובת "מהפכה חברתית במתכונת הקיצונית ביותר". המסמך נמצא בין ניירותיו של הצאר לאחר מהפכת פברואר.

פיוטר דורנובו מת בספטמבר 1915 באחוזתו שבפטרוגרד. הוא היה שר הפנים הקיסרי הרוסי האחרון שמת בנסיבות טבעיות. ששת ממשיכי דרכו (פיוטר סטוליפין, אלכסנדר מקרוב, ניקולאי מקלקוב, [ניקולאי שצ'רטבטוב (נפטר בסטארנברג, בוואריה, גרמניה)], אלכסיי חווסטוב, בוריס שטירמר, [אלכסנדר חווסטוב (נפטר בילץ, רוסיה)] אלכסנדר פרוטופופוב) לא מתו בנסיבות טבעיות.

## ראו גם
* אוכרנה

## קישורים חיצוניים

* 

## הערות שוליים

קטגוריה:האימפריה הרוסית: פוליטיקאים
קטגוריה:קציני הצי הרוסי הקיסרי
ד
קטגוריה:מעוטרי עיטור ולדימיר הקדוש
קטגוריה:רוסים שנולדו ב-1842
קטגוריה:רוסים שנפטרו ב-1915
סורת אבראהים

**סורת אבראהים** (בערבית: **سورة إبراهيم**) היא סורה מספר 14 בקוראן, והיא מכילה 52 פסוקים, המורכבים מ-832 מילים, המכילות 3,541 אותיות.

הסורה מדגישה את הטענה שרק אללה יודע לכאורה את אשר בלב האדם, ושמשום כך עלינו לקבל באמונה את מילותיהם של בני האדם.

שם הסורה נגזר מפסוקים 35–41, שמתמקדים באבראהים, שהוא אברהם המקראי.

## תוכן הסורה
בפסוקים 2–3 נטען כי הקוראן הוא ספר אלוהי שניתן לאנושות על מנת להוציא אותה מהחושך אל האור.

פסוק 4 גורס כי כל שליחי האל דיברו בשפת האם של עמם.

פסוקים 5–6 מספרים שהנביא משה נשלח על מנת להוציא את עמו מהחושך אל האור.

בפסוקים 7–8 נאמר שגם אם כל שוכני העולם לא יאמינו באללה, הדבר לא ישנה כלום עבור אללה.

פסוק 9 עוסק באומות שקדמו למוחמד, ובתגובתן לשליחים שהגיעו אליהן.

פסוקים 10–12 ממשיכים לתאר את הדיאלוג בין שליחי האל לאומות הקדומות.

פסוקים 13–17 מספרים שאללה מעניש את הרשעים.

פסוקים 18–21 עוסקים בבריאת השמיים והארץ.

פסוק 22 טוען שלשטן אין כל שליטה על בני האדם, ושהוא רק יכול לנסות לפתות אותם.

פסוק 23 עוסק באופן שבו אנשי גן העדן בירכו זה את זה.

פסוקים 24–27 עוסקים בהגדרת "מילים טובות" ו"מילים רעות".

פסוקים 28–34 דנים בכך שאללה מספק לבני האדם אינספור ברכות וחסדים, ושאלו שאינם מכירים תודה לאללה, יוענשו על ידי אללה.

פסוקים 35–41 עוסק בתפילתו של הנביא אברהם.

פסוקים 42–51 מזכירים לאדם שאללה תמיד מודע לכל הנעשה, ושהוא לעולם לא יפר את הבטחתו.

פסוק 52 מכריז שאללה הוא האל האחד והיחיד.

## קישורים חיצוניים

* סורת אבראהים בתרגום חדש לעברית (עמ' 264 - 270)

## הערות שוליים

קטגוריה:סורות
פיוטר פאבלוביץ' דורנובו

**פיוטר פאבלוביץ' דורנובו** (ברוסית: **Пётр Павлович Дурново́**; 6 בדצמבר 1835 – 19 באוגוסט 1919) היה מדינאי של האימפריה הרוסית. עמד בראש המחלקה לניהול אדמות ורכוש המדינה בשנים 1882–1884 וכיהן כמושל חרקוב (1866—1870) ומוסקבה (1872—1878) ולאחר מכן במשך כשנה כיהן כמושל כללי של העיר מוסקבה מ-15 ביולי עד 24 בנובמבר בשנת 1905 והיה גם חבר המועצה המדינית.

## ביוגרפיה
פיוטר דורנובו נולד ב-6 בדצמבר 1835 בעיר וינה שבאוסטרו-הונגריה. את השכלתו רכש תחילה בלימודים פרטיים בביתו, ולאחר מכן למד ב.

שירת כקצין הגווארדיה הרוסית וכפרש בצבא האימפריה הרוסית. נטל חלק במבצע לכיבוש מבצר סוואבורג.

בפברואר 1862 שירת בלשכת משרד המלחמה. שנה לאחר מכן נשלח לפקד על המחוז הצבאי של קייב וקודם לדרגת קולונל.

בדצמבר 1866 מונה למושל העיר חרקוב, תפקיד שמילא עד יוני 1870.

מדצמבר 1872 ועד ספטמבר 1878 כיהן כמושל העיר מוסקבה. ב-1872 היה מיוזמי הקמת הבנק המסחרי הסיבירי.

בשנים 1878—1882 שירת במשרד הפנים הרוסי במחלקה לניהול אדמות ורכוש המדינה (1882—1884). משנת 1885 חזר למשרד ההגנה (עד 1904) ובאותו זמן עסק בפעילות ענפה בישיבות הדומה העירונית של סנקט פטרבורג, כשעמד בראש הוועדה הפיננסית.

באוגוסט 1904 מונה לחבר המועצה המדינית. משנת 1881 ועד יולי 1917 היה מעורב בפעילות האספה המייעצת והיה חבר מועצת העיר. הוא היה ידוע כאספן של יצירות אמנות וצמחים אקזוטיים.

מיולי ועד נובמבר 1905 כיהן בתור המושל הכללי המוסקבאי ופיקד גם על המחוז הצבאי של מוסקבה.

## משפחתו
פיוטר היה נשוי למריה קוצ'וביי — (1848—1896), בתו של הנסיך וסילי קוצ'וביי.

בתו אלכסנדרה פטרובנה (1878—1951) — הייתה רעיית ההטמאן האוקראיני פבלו סקורופדסקי.

בנו פאבל פטרוביץ' דורנובו (1872—1909), היה קצין הצי הרוסי הקיסרי שהשתתף בקרב צושימה ופיקד על כמה ספינות מערכה.

## הערות שוליים

קטגוריה:קצרמר האימפריה הרוסית
קטגוריה:ראשי עיריית מוסקבה
קטגוריה:האימפריה הרוסית: פוליטיקאים
קטגוריה:גנרלים בצבא האימפריה הרוסית
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:אנשי צבא רוסים במלחמת קרים
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1835
קטגוריה:רוסים שנפטרו ב-1919
גבריאל ברנשטיין

**גבּריאל ברנשטיין** (באנגלית: **Gabrielle Bernstein**, נולדה ב-1 במרץ 1979) היא סופרת, מרצה מוטיבציונית ומנחת פודקאסט יהודיה-אמריקאית. 
מאז 2006, פרסמה תשעה ספרים רבי-מכר, כולל *היקום תומך בך* ו-*סופר אטרקטור*, היא מופיעה כדוברת מרכזית במספר כנסים ותוכניות טלוויזיה. היא מלמדת יישומים מעשיים של הקורס תוך שימת דגש על עקרונות של אהבה עצמית, סליחה, וגישה הוליסטית לרוחניות. בשנת 2009, ברנשטיין הוגדרה בניו יורק טיימס כ"גורו" של הדור הבא.

בשנת 2008, ייסדה את אתר HerFuture.com, רשת חברתית חונכת לנשים. ברנשטיין כתבה ששה ספרים, וגם עבדה כיזמית יחסי ציבור והקימה את חברת יחסי הציבור SparkPlug Communications ואת Woman's Entrepreneurial Network, ארגון ללא כוונות רווח המקשר בין נשים יזמיות.

## קריירה
ברנשטיין החלה את קריירת הכתיבה וההרצאות בשנת 2006. היא התפרסמה כסופרת של ספרי עזרה עצמית המתמקדים בשחרור מפחד, משיכת חיוביות והתפתחות רוחנית. ספריה תורגמו לשפות רבות והיו לרבי-מכר. בנוסף, היא מנחת הפודקאסט *Dear Gabby*, בו היא דנה בנושאי רוחניות, אהבה עצמית וריפוי טראומה.
ברנשטיין מופיעה בתוכניות טלוויזיה כמו *אופרה ווינפרי נטוורק* ו-*GOOP* של גווינת' פאלטרו, ומציעה קורסים מקוונים דרך אתר האינטרנט שלה (gabbybernstein.com). תורתה משלבת אלמנטים של מדיטציה, אישורים חיוביים ומניפסטציה.

## חיים אישיים
ברנשטיין גדלה בלארצ'מונט, ניו-יורק, השתתפה במחנה קיץ יהודי והדריכה קבוצת נוער. ב-2001, היא סיימה לימודי תיאטרון באוניברסיטת סירקיוז.

ברנשטיין נשואה לזאק רוכלין, והם הורים לילד, אוליבר, שנולד בדצמבר 2018.

## ביבליוגרפיה

* *Add More ~ing To Your Life: A Hip Guide To Happiness* (2010)
* *Medidating: Meditations for Fearless Romance* (2011)
* *Spirit Junkie: A Radical Road to Discovering Self-Love and Miracles* (2011)
* *May Cause Miracles: A 6-Week Kick-Start to Unlimited Happiness* (2013)
* *The Universe Has Your Back: Transform Fear to Faith* (2016)
* *Judgment detox: Release the Beliefs that Hold you Back from Living a Better Life* (2018)


## קישורים חיצוניים
*  
* HerFuture.com האתר הרשמי 

## הערות שוליים

קטגוריה:מאמנים אישיים
קטגוריה:סופרות יהודיות אמריקאיות
קטגוריה:סופרים יהודים אמריקאים
קטגוריה:בוגרות אוניברסיטת סירקיוז
קטגוריה:בוגרי אוניברסיטת סירקיוז
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
אברהם שמשון אונדרוויזר

שמאל|ממוזער|150px|שלט רחוב אונדרוויזר באמסטרדם
**אברהם שמשון אונדרוויזר** (בהולנדית: **Abraham Samson Onderwijzer**; 24 ביולי 1862 – 17 בנובמבר 1934) היה רב ראשי בהולנד, מתרגם התורה להולנדית ומייסד האיגוד המקצועי היהודי-הולנדי "בצלאל".

## ביוגרפיה
אונדרוויזר נולד בעיר מוידן בהולנד, לשמשון אונדרוויזר ואשתו אליזבת ואן חלדר (Elisabeth van Gelder). למד בבית המדרש לרבנים באמסטרדם, בהנחיית הרב הראשי ד"ר יוסף הירש דינר (Joseph Hirsch Dünner), וכן באוניברסיטת אמסטרדם, שם סיים את חוק לימודיו בהצטיינות יתירה. בשנת 1886, בגיל 24 שנים בלבד, הוסמך לרבנות.

## תרגום התורה להולנדית
אונדרוויזר עמל על תרגום התורה עם פירוש רש"י לשפה ההולנדית. התרגום פורסם בחמישה כרכים בין שנת 1895 לבין שנת 1901. מטרתו של אונדרוויזר הייתה ליצור תרגום שיהיה נאמן ככל האפשר למקור, אך גם מובן לכל. התרגום נחל הצלחה ומצוי בשימוש עד היום.

## האיגוד המקצועי "בצלאל"
בשנת 1895 ייסד אונדרוויזר את האיגוד המקצועי היהודי "בצלאל". האיגוד מנה 200 חברים בשנת 1904, ברובם עובדי יהלומים, ופעל תוך שיתוף פעולה עם האיגודים המקצועיים הכלליים של אמסטרדם. אונדרוויזר שימש כנשיא-כבוד של האיגוד.

## כהונה כרב ראשי והנצחה
בשנת 1888 החליף אונדרוויזר את רב הקהילה האשכנזית באמסטרדם, הרב אברהם ואן לוּן (Abraham van Loen), שם כיהן כרב הראשון יליד הולנד. בשנת 1917 נבחר אונדרוויזר לכהן כרב הראשי באמסטרדם ובכל מחוז צפון הולנד, תפקיד בו כיהן עד מותו בתאונת חשמלית בשנת 1934.
הרב אונדרוויזר זכה להערכה רבה בהולנד. ביום השנה הארבעים לכהונתו ברבנות הוענק לו תואר אביר במסדר האריה ההולנדי (Order of the Netherlands Lion), מסדר הכבוד החשוב במדינה. כמה שנים אחרי מינויו לרב הראשי, הוא גם מונה לקצין ב"מסדר אורנג'-נסאו" (Order of Orange-Nassau).
אונדרוויזר הונצח ברובע המרכז של אמסטרדם, ברחוב שנקרא על שמו (A. S. Onderwijzerhof). הרחוב מצוי בסמיכות למוזיאון להיסטוריה יהודית באמסטרדם.

## קישורים חיצוניים

* 

קטגוריה:רבנים ראשיים
קטגוריה:רבנים הולנדים
קטגוריה:מתרגמים מעברית
קטגוריה:מתרגמי התנ"ך
קטגוריה:בוגרי אוניברסיטת אמסטרדם
קטגוריה:הרוגי תאונות דרכים
קטגוריה:הולנדים שנולדו ב-1862
קטגוריה:הולנדים שנפטרו ב-1934